Fibag-affæren

Fibag-affæren skapte avisoverskrifter i årene 1961–1962. Fibag eller Finanzbau AG (AS) hadde fått store kontrakter for bygging av kaserner for den amerikanske 7. armé som var stasjonert i Tyskland. Dette kom dels som følge av et anbefalelsesskriv fra daværende forsvarsminister Franz Josef Strauss. En av Strauss' venner var deleier i Fibag. SPD anklaget Strauss for å ha overskredet sine fullmakter. CDU/CSUs regjeringspartner FDP kritiserte også Strauss kraftig. Undersøkelseskommisjonen fant ikke noe som var klanderverdig. Saken førte imidlertid til regjeringskrise som toppet seg med den senere Spiegelaffæren.

Referanser 

Hendelser i 1961
Hendelser i 1962
1961 i Tyskland
1962 i Tyskland
Politiske skandaler